***Ո Ր Ո Շ ՈՒ Մ***

***ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ***

02.09.2014թ. ք. Երևան

ՀՀ ԱՆ ԴԱՀԿ ապահովող ծառայության Երևան քաղաքի Արաբկիր և Քանաքեռ-Զեյթուն բաժնի հարկադիր կատարող, արդարադատության ավագ լեյտենանտ Ս. Ավետյանս ուսումնասիրելով 14.04.2014թ վերսկսված թիվ 01/04-2302/14 կատարողական վարույթի նյութերը`

***ՊԱՐԶԵՑԻ***

ՀՀ Երևան քաղաքի Արաբկիր և Քանաքեռ-Զեյթուն վարչական շրջանների ընդհանուր իրավասության դատարանի կողմից 28.03.2014թ. տրված թիվ ԵԱՔԴ 2085/02/13 կատարողական թերթրի համաձայն պետք է Հարություն Գրիգորյանից հօգուտ Օգնես Մելիքյանին բռնագանձել 2.000.000 ՀՀ դրամ` որպես պարտքի գումար:

Սկսած 11.10.2012թ-ից մինչև գումարը հայցվոր Օգնես Աղվանի Մելիքյանին վերադարձնելու օրը` 2.000.000 ՀՀ դրամի վրա հաշվարկել ըստ համապատասխան ժամանակահատվածների համար ՀՀ Կենտրոնական բանկի սահմանած բանկային տոկոսի հաշվարկային դրույքները և այն բռնագանձել պատասխանող Հարություն Գրիգորյանից հօգուտ Օգնես Մելիքյանի:

Հարություն Գրիգորյանից հօգուտ Օգնես Մելիքյանի բռնագանձել 40.000 ՀՀ դրամ ` որպես նախապես վճարված պետական տուրքի գումար, ինչպես նաև 5% որպես կատարողական գործողությունների կատարման ծախս:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Հարություն Գրիգորյանի ողջ գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար և պարտապանին պատկանող այլ գույք կամ դրամական միջոցներ չեն հայտնաբերվել, որոնց վրա կարելի է բռնագանձում տարածել:

***Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 1-ին մասի 8-րդ կետով:***

***ՈՐՈՇԵՑԻ***

Կասեցնել 14.04.2014թ-ին վերսկսված թիվ 01/04-2302/14 կատարողական վարույթը 60-օրյա ժամկետով:

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:

***Որոշման պատճենն ուղարկել կողմերին.***

***Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ժամկետում:***

ՀԱՐԿԱԴԻՐ ԿԱՏԱՐՈՂ՝ Ս.ԱՎԵՏՅԱՆ